Jo Nesbø
Jo Nesbø (29. mart 1960. Oslo) norveški je pisac, muzičar, bivši ekonomist i novinar. Od marta 2014. godine, u Norveškoj je prodato više od 3 miliona primjeraka njegovih romana a djela su mu prevedena na više od 40 svjetskih jezika sa prodatih 30 miliona primjeraka širom svijeta. Nesbø je prvenstveno poznat po svojim kriminalističkim romanima o inspektoru Harryju Holeu, ali je i pored pisanja poznat kao glavni vokal i tekstopisac norveške rok grupe Di Derre. 2007. godine Nesbø je objavio i svoju prvu dječiju knjigu, Doctor Proctor's Fart Powder. Na osnovu njegovog romana Lovci na glave, 2011. godine je snimljen istoimeni film.